Μπαρτ Κόσκο

Ο Μπαρτ Άντριου Κόσκο (αγγλ. Bart Andrew Kosko, γενν. 7 Φεβρουαρίου 1960) είναι καθηγητής ηλεκτρολόγος μηχανικός στο Πανεπιστήμιο της Νότιας Καλιφόρνια (USC) και συγγραφέας. Διακρίθηκε τόσο για τις έρευνές του όσο και για την εκλαΐκευση της [[Ασαφής 
λογική|ασαφούς λογικής]], των νευρωνικών δικτύων και του θορύβου σήματος, έχοντας συγγράψει αρκετά εμπορικά βιβλία και συγγράμματα πάνω σε αυτά και άλλα, συγγενικά, θέματα μηχανικής νοημοσύνης. Το 2022 τιμήθηκε με το Βραβείο Donald O. Hebb για τη νευρωνική μάθηση από τη Διεθνή Εταιρεία Νευρωνικών Δικτύων.

Σπουδές και σταδιοδρομία 
Γεννημένος στο Κάνσας Σίτυ του Κάνσας, ο Κόσκο έχει πτυχία στη φιλοσοφία και στα οικονομικά από το USC (1982), μεταπτυχιακό τίτλο ειδικεύσεως (master) στα εφαρμοσμένα μαθηματικά από το Πανεπιστήμιο της Καλιφόρνια στο Σαν Ντιέγκο (1983) και διδακτορικό στο πεδίο του ηλεκτρολόγου μηχανικού από το Πανεπιστήμιο της Καλιφόρνια στο Ίρβαϊν (1987) με επιβλέποντα καθηγητή τον Allen Stubberud.. Επιπλέον όμως έχει και πτυχίο νομικής από τη Νομική Σχολή Κόνκορντ, έχοντας άδεια ασκήσεως της δικηγορικής για όλη την Καλιφόρνια και ενώπιον ομοσπονδιακών δικαστηρίων. Ο Κόσκο έχει έργασθεί με μερική απασχόληση ως νομικός βοηθός στο γραφείο του Εισαγγελέως της Κομητείας του Λος Άντζελες.

Συγγραφή
Το δημοφιλέστερο βιβλίο του Κόσκο είναι το διεθνώς ευπώλητο Fuzzy Thinking (= «Ασαφής σκέψη»), που έχει ως θέμα τη διαδικασία σκέψεως (ανθρώπου και μηχανών) σε «αποχρώσεις του γκρίζου» αντί του μαύρου-άσπρου. Επιπλέον ο Κόσκο έχει συγγράψει διηγήματα και το «κυβερνοθρίλερ» μυθιστόρημα Nanotime, το οποίο έχει ως θέμα έναν Τρίτο Παγκόσμιο Πόλεμο που λαβαίνει χώρα μέσα σε δύο μόνο ημέρες του έτους 2030.

Ο Κόσκο έχει ένα μινιμαλιστικό στιλ γραφής και στο βιβλίο του Noise δεν χρησιμοποιεί καν κόμματα.

Ερευνητικό έργο 
Οι επιστημονικές συνεισφορές του Κόσκο απλώνονται σε τρία κύρια πεδία: την ασαφή λογική, τα νευρωνικά δίκτυα και τον θόρυβο σημάτων.

Στην ασαφή λογική εισήγαγε τους «ασαφείς νοητικούς χάρτες» (FCM) , την «ασαφή ένταξη σε υποσύνολα» (fuzzy subsethood) τα «προσθετικά ασαφή συστήματα», τα θεωρήματα ασαφούς προσεγγίσεως, τους «βελτιστοποιημένους ασαφείς κανόνες» (optimal fuzzy rules), διάφορα προσαρμοστικά ασαφή συστήματα βασισμένα σε νευρωνικά δίκτυα, το σχήμα των ασαφών συνόλων, την υπό συνθήκες αλλοίωση των ασαφών συστημάτων και τη γεωμετρική απεικόνιση πεπερασμένων ασαφών συνόλων ως σημείων υπερκύβων με τη σχέση της με τη συνεχιζόμενη συζήτηση για τη σχέση του ασαφούς με την πιθανότητα.

Στα νευρωνικά δίκτυα ο Κόσκο εισήγαγε τη μη εποπτευόμενη τεχνική της διαφορικής χεμπιανής μαθήσεως, που αποκαλείται και «διαφορική σύναψη». Γνωστότερη πάντως είναι η λεγόμενη Bidirectional Associative Memory ή BAM, μια οικογένεια αναδραστικών νευρωνικών αρχιτεκτονικών, την οποία εισήγαγε ο Κόσκο διατυπώνοντας και τα αντίστοιχα θεωρήματα ολικής σταθερότητας.

Στον θόρυβο σήματος ο Κόσκο εισήγαγε την έννοια του προσαρμοστικού στοχαστικού συντονισμού, χρησιμοποιώντας νευροειδείς αλγορίθμους μαθήσεως για να προσδιορίσει το βέλτιστο επίπεδο θορύβου που αντιστοιχεί σε πολλά μη γραμμικά συστήματα, προκειμένου να βελτιώσει την απόδοσή τους. Απέδειξε πολλές παραλλαγές του λεγόμενου «θεωρήματος του απαγορευμένου διαστήματος» (forbidden interval theorem), το οποίο εγγυάται ότι ο θόρυβος θα ωφελήσει ένα σύστημα εάν το μέσο επίπεδο θορύβου δεν εμπίπτει εντός ενός διαστήματος τιμών. Επίσης απέδειξε ότι ο θόρυβος μπορεί να επιταχύνει τη σύγκλιση μαρκοβιανών αλυσίδων προς την ισορροπία.

Εργογραφία (βιβλία)

Επιστήμη
 
  (μαζί με τον Simon Haykin)
 
 
 
 
 Σε ελληνική μετάφραση: Fuzzy Logic Η Νέα Επιστήμη, μετάφρ. Δημήτρης Μπονάτσος και Μαρία Μακρυδάκη, εκδ. «Σύναλμα», Αθήνα 1997, ISBN 9789607578051

Μυθιστορία

Παραπομπές

Εξωτερικοί σύνδεσμοι 
 Επίσημος ιστότοπος
 Δημοσιεύσεις του Μπαρτ Κόσκο στον «Μελετητή»

Ηλεκτρολόγοι μηχανικοί
Αμερικανοί μαθηματικοί
Αμερικανοί συγγραφείς